b'\n_START_ARTICLE_\nRundemanen\n_START_SECTION_\nBergen radio\n_START_PARAGRAPH_\nRundemanen Radio ble opprettet 1. september 1912, og ble med det den f\xc3\xb8rste senderstasjonen i Bergen. I 1922 fikk stasjonen, som f\xc3\xb8rste i Europa en r\xc3\xb8rdrevet sender. I 1923 ble det holdt en tale i Oslo, som skulle bli Norges f\xc3\xb8rste kringkasting. Den gikk via masten p\xc3\xa5 Rundemanen. Det var en av de viktigste kystradiostasjonene helt til 1960-tallet. Den ble lagt ned p\xc3\xa5 slutten av 80-tallet. I 1990 kj\xc3\xb8pte Forsvaret bygningene, men etter hvert gikk bygningene over til Bergen kommune. De senere \xc3\xa5rene har bygningene forfalt, og det har v\xc3\xa6rt forslag om \xc3\xa5 rive bygningene. Det forslaget ble imidlertid avsl\xc3\xa5tt, og i 2007 ble Bergen Radio senderstasjon fredet av Riksantikvaren. De eies i dag av Telemuseet. I 2011 ble bygget restaurert utvendig i samarbeid med Riksantikvaren og Hordaland fylkeskommune._NEWLINE_Turg\xc3\xa5ere kan se og h\xc3\xb8re historier fra folk som tidligere jobbet og bodde p\xc3\xa5 senderstasjonen via en gratis mobilguide.'